﻿democracy, political decision making process, public administration, public policy Societatea actuală se fundamentează pe idei paradoxale şi contradictorii, definind în extrem situaţia libertăţilor individuale, respectiv a celor publice Fără a face o analiză exhaustivă şi comparativă evidenţiem, în mod exclusivist, câteva idei funcţionale ale societăţii occidentale La început atragem atenţia asupra faptului că ordinea politică apuseană modernă se bazează, utilizând drept criteriu elemente de gândire politică, pe trei funcţii elementare şi esenţiale: funcţia administrativă, funcţia legislativă şi funcţia executivă Din această perspectivă funcţia administrativă are rolul de a asigura respectarea legilor şi menţinerea păcii între cetăţeni Funcţia legislativă are rolul redactări, promulgării şi modificării legilor în funcţie de contextul social şi de nevoile statului şi ale cetăţenilor Funcţia executivă are rolul aplicării legilor şi a menţinerii controlului instituţional asupra societăţii în ansamblu Există un conflict major în ceea ce priveşte rolul pe care fiecare subiect îl primeşte în momentul în care este un actor al societăţii De exemplu 18 Revista de Administraţie Publică şi Politici Sociale se afirmă că „Funcţionarul şi omul politic se opun în societăţile moderne termen cu termen” (Aron 2001:48), primul fiind un specialist ales conform unor reguli stricte, pe când cel de-al doilea este un amator care are singurul merit de a fi ales „Regimurile democratice occidentale sunt nişte regimuri de experţi conduse de amatori”(Aron 2001:49), însă din punct de vedere constituţional, al modalităţilor în care puterea este preluată şi în funcţie de legitimitatea puterii, regimurile caracteristice societăţilor occidentale se diferenţiază net de celelalte deoarece pot fi definite drept „regimurile în care există o organizaţie constituţională a concurenţei paşnice pentru exercitarea puterii”(Aron 2001:56) Ca mediere, un termen destul de des vehiculat care direcţionează funcţionarea guvernamentală euro-atlantică este cel de democraţie consolidată Juan J Linz şi Alfred Stepan îşi definesc termenul de democraţie consolidată drept unul elementar care vizează întemeierea instituţională a statului Din această perspectivă fundamentul consolidării democratice este unul integrator şi presocialist: „Fără stat nu poate exista nici democraţie”(Diamond, Chu, Plattner, & Tien 2004:51) Înainte de apariţia şi funcţionarea tipului democraţiei consolidate trebuie îndeplinite trei condiţii minime Aceste condiţii sunt necesare dar nu sunt şi suficiente Sunt necesare deoarece, ca precondiţii, pot da naştere conceptului dar nu îl desăvârşesc Este vorba despre:  Alegeri libere Votul în sistemul pluripartidist nu asigură şi autoritatea statului  Legitimitatea puterii Câştigarea alegerilor prin vot democratic nu înseamnă automat şi guvernare democratică în scopul nevoilor societăţii şi individului  Domnia legii Protejarea drepturilor tuturor indivizilor dintr-un stat presupune aplicarea legilor adaptate societăţii, dar şi asupra tuturor membrilor ei În aceste condiţii, democraţia consolidată poate să apară numai în momentul în care „tranziţia democratică a luat sfârşit”(Diamond,Chu,Plattner,&Tien 2004:51) iar conducătorii guvernează în spirit democratic În ultimul caz, condiţiile minime propuse de Juan J Linz şi Alfred Stepan sunt: „existenţa unui stat, o tranziţie democratică completă şi un guvern care conduce democratic” (Diamond,Chu,Plattner,&Tien 2004:52) În consecinţă, definiţia democraţiei consolidate arată că: „un regim democratic, de pe un teritoriu, este consolidat atunci când nici un actor semnificativ naţional, social, economic, politic sau instituţional nu foloseşte resurse importante în încercarea de a-şi atinge obiectivele prin crearea unui regim nedemocratic sau printr-o desprindere de stat” (Diamond,Chu,Plattner,&Tien 2004:52) Este evident faptul că modelările se aplică printr-un set de condiţii care favorizează democraţia consolidată, precum: societate civilă puternică, sistem politic autonom, stat de drept, birocraţie redusă însă eficientă, societate economică instituţionalizată, presupunând ideea unei culturi participative 19 Regis Roman Premise paradigmatice ale acţiunii ştiinţelor admi nist rative aplicate în cadrul societăţii occidentale: cultură şi ordine parti cipativă De regulă, aceasta funcţionează optim în cadrul democraţiei consolidate Robert A Dahl atrage atenţia asupra faptul că dezvoltarea democratică este un construct cultural eficient Prin argumentele istorice utilizate relaţionează şi compară două pârghii specifice mecanismelor democratice pentru a înţelege ponderea economiei de piaţă modernă şi a unui regim democratic în c1 eea ce priveşte funcţionarea democraţiei Într-un mod subtextual, arată că este necesară o cultură democratică pentru ca democraţia ca formă de guvernare să existe, drept urmare economia de piaţă modernă nu constituie o condiţie necesară şi nici suficientă pentru a se manifesta democraţia Argumentată istoric, această idee relevă trei tipuri de succesiuni prin care s-a ajuns la democraţia de tip „liberal” sau co nsolidată Sunt expuse simplificat (Diamond,Chu,Plattner,&Tien 2004:70-71) şi prin rezumare:  Succesiunea occidentală obişnuită în care cultura democratică precede dezvoltarea socioeconomică (cazul S U A , al ţărilor scandinave ş a )  Succesiunea modernizării autoritare în care dezvoltarea socioeconomică precede culturii democratice (Coreea de Sud şi Taiwan)  Democratizarea treptată prin dezvoltarea simultană a culturii democratice şi a evoluţiei socioeconomice (tranziţiile înspre forme ale democraţiilor consolidate pot să ajungă şi la 40 de ani) Trecând de la planul executiv la cel legislativ, este o ideea unanim acceptată cea care afirmă că democraţia şi instituţiile reprezentative, respectiv parlamentul (ca instituţie ordinară) nu sunt noţiuni identice, fiind un efect al intereselor de socializare şi al procesualităţii luării deciziilor „Cele două noţiuni sunt în cel mai bun caz corelative, astfel încât, astăzi nu putem vorbi despre democraţie în absenţa unui mecanism legislativ parlamentar, dar care trebuie să se bazeze în mod obligatoriu pe ideea pluripartidismului politic real Totodată reprezentativitatea instituţională este considerată a fi legitimă numai în condiţiile în care este un produs al alegerilor libere Iar a insinua ideea alegerilor libere, în fandarea elementelor seductive care se manifestă în orice ciclu sau campanie electorală înseamnă în mod indubitabil a regăsi în cadrul societăţii respective ideea libertăţii cuvântului”(Roman 2010:188) Şi, în cazul democraţiilor consolidate libertatea cuvântului este strâns legată de influenţarea decizională, de participarea activă a cetăţenilor, în modalităţi explicite ori implicite, în situaţii conflictuale ori neconflictuale la procesul complex al luării deciziilor publice instituţionale în mod comun, ca dialog real actor politic – individ În acest ultim caz societatea şi indivizii trebuie să dispună de mecanisme articulatorii prin care ajung utilizând accesul la informaţii să conştientizeze în mod eficient ceea ce doresc pentru a nu se mai uzita de 1 Asociativ putem lua în considerare şi situarea conceptului de civilizaţie (intuit de Huntington prin relaţionarea democraţiei cu for me ale civilizaţiei sau ale lipsei de civilizaţie) ca limită a constiturii culturii democratice 20 Revista de Administraţie Publică şi Politici Sociale stereotipii de gândire socială şi instituţională care afirmă cu toată convingerea, în trecut în mod direct, în sec XX în mod indirect, în numele păstrării puterii absolute la nivelul deciziilor singulare ale actorilor politici faptul că publicul poate să dispună „oricum, de cunoaşterea a ceea ce doreşte, dar poate să nu -şi dea seama de ceea ce ar avea nevoie”(Fisichella 1983) Iar o idee „strălucită” utilizată din antichitate până în perioada modernă a fost ideea reprezentării de către instituţiile statului a poporului ca parte, ori ca întreg în funcţie de puterile lui (Pennock,Chapman 1968) În acest caz nemulţumirile individului erau eludate ori sporite de cele mai multe ori în numele societăţii sau a unui alt grup, astfel încât reprezentivitatea a ajuns o sintagmă utilizată ca instrument ostil individului În numele statului, al societăţii ori al grupurilor care trebuiau să fie reprezentate s- au realizat cele mai mari orori ale modernităţii: de la răspândirea comunismului ca viziune ideologică unitară, până la răspândirea conflictelor sociale ca idee funcţională stratificată Abia în momentul în care s-a ajuns sporadic la ideea necesităţii reprezentativităţii nu a grupului ca şi colectivitate de anumite dimensiuni, ci a individului ca persoană, ca civilitate, ca actor social s-a dezvoltat conceptul de democraţie consolidată Ca aplicatibilitate sistemică, formularea politicilor în cadrul unui stat aparţine guvernului, ca organ executiv constituţional care are rolul să dirijeze structurile administrative statale în modalităţi mai mult sau mai puţin centralizate Este cea mai simplă definiţie care poate fi asociată cu noţiunea de guvern Odată cu modernitatea s-a impus asocierea funcţiei executive într-un stat de drept care are la bază o lege fundamentală – constituţia şi în cadrul căruia nici un om nu este mai presus de lege, adică nu o poate încălca În consecinţă, în cadrul democraţiilor consolidate, în cadrul democraţiilor de tip liberal-occidental statul de drept are o specificitate caracteristică care semnifică o relaţionare de tip teoretic-general – orice om trebuie să răspundă în faţa legii şi o condiţie de tip instituţional-aplicativ – legea prin esenţa ei trebuie limitată pentru a se preveni abuzul de putere Dacă se aplică numai primul element al statului de drept nu se previne abuzul instituţional de putere şi se conturează posibilitatea apariţiei unor elemente corupte de oligarhie, dictatură ori comunism Cel de-al doilea element este unul major al prevenirii corupţiei instituţionale, fiind o condiţie necesară oricărui guvernământ democratic Situaţia inversă nu este posibilă, adică nu se poate vorbi din punct de vedere istoric despre existenţa unui guvernământ care previne abuzul instituţional de putere, însă nu aplică legea în mod unitar – exemplul regimurilor monarhice nu este suficient şi concludent, deoarece încalcă legea prevenirii abuzului de putere prin definiţia lor internă Problema centralizării administrative este o caracteristică a tipului de regim politic adoptat Conform taxonomizării regimurilor politice – segmentarea lor simplă în regimuri statale unitare ori federative se ajunge la o înţelegere diferenţiată a problemei centralizării administrative Punctul lor comun care acţionează ca un nucleu funcţional este reflectat prin elementele: colectărilor şi 21 Regis Roman Premise paradigmatice ale acţiunii ştiinţelor admi nist rative aplicate în cadrul societăţii occidentale: cultură şi ordine parti cipativă distribuirilor bugetare; regiuni şi urbanizare; tipologie instituţională; atribuţii şi roluri constituţionale; finalizarea şi legiferarea deciziei politice; domenii de competenţă administrativă; politici publice şi sociale ş a Diferenţele specifice iau naştere prin metodele şi pârghiile găsite la nivelul aplicării acestor nuclee de bază care arată modalităţile de distribuire a resurselor financiare şi umane, a bunurilor şi serviciilor La nivelul operaţiunii executive, prin metodele specifice de acţiune instituţiile publice administrative ale statului constituie „una din caracteristicile esenţiale ale formei de guvernare politică proprii societăţilor contemporane dezvoltate, care este statul modern Istoria administraţiei publice este, drept urmare, un capitol al istoriei dezvoltării statului modern”(Maynz 1982:43) Iar din perspectiva instituţiilor democratice rolul declarat al administraţiei publice este cel de egalizare şi de nivelare socială prin intermediul birocraţiei şi cu ajutorul premiselor de competenţă ale funcţionarilor publici (Weber 2003; Weber 2001) Dacă persoanele care participă la viaţa politică sunt delegaţi prin intermediul alegerilor libere, persoanele care iau parte la viaţa birocratică şi instituţională a administraţiei publice sunt aleşi pe baza competenţelor lor Ultima judecată constituie un mecanism care este utilizat în mod optim în cadrul sistemelor democratice cu toate relativele adversităţi care pot fi intuite: adversitatea reprezentării legitime, procesualitatea delegării competenţelor, „vânarea” prin cicluri electorale a slujbelor birocratice, ierarhizarea centralizată ori difuză, în plan naţional, regional sau local ş a m d Totodată, în unele sisteme administrative, cazul S U A este cel mai semnificativ şi reprezentativ, competitivitatea politică, ca exerciţiu prin natura sa de esenţă democratic, se răsfrânge în mod nemijlocit asupra competitivităţii slujbelor birocratice şi administrative, astfel încât sistemul recompenselor funcţiilor administrative odată cu schimbările realizate la nivel politic este bine pus în practică În concluzie, putem afirma faptul că democraţia este un regim de administrare şi de guvernare ordinară Doar, din punct de vedere istoric, numai odată cu democraţia s-a născut ideea care afirmă că se ajunge la „reducerea inamicului la adversar A-l considera pe alter în calitate de simplu adversar, căruia i-ar fi recunoscute garanţiile şi drepturile, inclusiv cel de a concura pentru cucerirea paşnică a puterii, presupune un scenariu politic lipsit de tensiuni puternice şi necontrolabile: tocmai un scenariu de guvernare ordinară, de gestiune calmă şi fără zguduiri puternice a res publica…cu cât se intră mai mult într-o administrare de urgenţă, cu atât mai mult adversarul, sau cel puţin un oarecare adversar, devine inamic, ori pentru că se comportă ca un inamic, ori pentru că este perceput ca atare, ori din ambele motive”(Fisichella 1983:327) Democraţia consociativă numită drept un model consensual al democraţiei – termen introdus de către Arend Lijphart constituie o variantă aplicată sau alternativă a democraţiilor de tip anglo- saxon (societate şi cultură politică omogenă şi laicizată) ori european (societate şi cultură politică 22 Revista de Administraţie Publică şi Politici Sociale fragmentată în civilizaţii separate) Modelul consensual al democraţiei se fundamentează pe clivajele sociale, pe ideea segmentărilor sociale care dau naştere liniilor de demarcaţie diferite prezente în cadrul societăţii, rezultând diferenţieri confesional-religioase, lingvistice, etnice, economice, ideologice ş a Toate liniile de demarcaţie dau naştere prezenţei în cadrul societăţii a multitudinii de subculturi specifice care trebuie să fie acceptate la nivel instituţional prin încadrarea oamenilor în „blocuri” sociale, politice şi culturale separate (şcoli, asociaţii, administraţii locale ş a m d ) În consecinţă „varietatea enormă de reguli şi de instituţii formale şi informale pe care le- am descoperit în democraţii pot fi reduse la un model bidimensional, pe baza contrastului dintre guvernarea majoritaristă şi cea consensualistă” condiţii în care s-a observat faptul că democraţiile majoritariste „nu întrec democraţiile consensualiste în managementul macroeconomic şi controlul violenţei – de fapt, democraţiile consensualiste au rezultate ceva mai bune - , dar democraţiile consensualiste depăşesc evident democraţiile majoritariste, în privinţa calităţii democraţiei şi a reprezentării democratice”(Lijphart 2006:274), mai ales în ceea ce priveşte toleranţa politicilor publice Toate aceste premise ale democraţiei consociative sau consensuale au fost ulterior utilizate drept argumente negative majore pentru a justifica segmentarea pe criterii etnice sau minoritare, mai ales în zona Europei Centrale şi de Est, invocându-se climatul democratic autodeterminativ sau autoseparatist Liphart nu a intuit de loc implicaţiile sistemului alternativ al democraţiilor de tip majoritar, sau dacă le-a predeterminat a avut intenţii ascunse (ceea ce unii autori pun în valoare, asociind arborele genealogic al autorului cu specificul şi cu motivaţiile gândirii sale) De fapt Liiphart a pus în prim-plan în discuţie modelul democratic consolidat al democraţiilor sistemelor sociale şi politice ale Belgiei şi Elveţiei ca puteri executive şi legislative S-au observat eşecurile acestui tip de democraţie mai ales în ceea ce priveşte fenomenul fragmentării naţionale prezent în fostele naţiuni ale blocului răsăritean R A Dahl propune existenţa a câtorva garanţii instituţionale care asigură accesul la un sistem social şi politic democratic şi care privesc (Dahl 1985:11):  Libertatea de exprimare liberă, relaţionată cu accesul la surse alternative de informaţie,  Dreptul la vot, mediat de alegeri libere şi corecte,  Libertatea de a constitui organizaţii şi de a face parte integrantă din structura lor,  Eligibilitatea în cadrul funcţiilor publice,  Dreptul actorilor şi al liderilor politici de a concura în scopul câştigării consensului social şi al voturilor, 23 Regis Roman Premise paradigmatice ale acţiunii ştiinţelor admi nist rative aplicate în cadrul societăţii occidentale: cultură şi ordine parti cipativă  Instituţiile care determină o procesualitate corelativă între guvernul care este dependent de vot şi multitudinea instituţiilor de natură politică Însă toate garanţiile instituţionale sunt legate de fenomenul economic, paneconomic al rolului pe care banii îl au în ziua de azi asupra manifestărilor structurate ale socialului, dar şi asupra politicii, în general Rezultă faptul că, de fiecare dată competiţia politică este redimensionată în funcţie de relaţionarea între public/societate – sistem politic/instituţional şi mobilitatea resurselor financiare, doar, „N-ar trebui uitat, de altfel, că în vectorul mişcării societăţii contemporane se manifestă două tendinţe, una aparţinând economiei care „denaturează” şi subjugă politica şi alta, opusă acesteia”(Fisichella 1983:338), rezultând o dublă influenţare electivă a economicului asupra politicului, dar şi invers, ceea ce descrie un cerc vicios al antagonismului, nu a sistemului democratic, ci, al sistemelor sociale în ansamblu Rolul cetăţeanului în cadrul sistemului politic şi instituţional arată că din perspectiva sociologiei politice se realizează o relaţionare constantă între două noţiuni elementare care vizează definirea calităţii de cetăţean ca personalitate socială şi ca potenţial actor politic Astfel încât, de cele mai multe ori s-a pus în discuţie ideea unei intercondiţionări funcţionale realizate prin asocierea a doi termeni: acţiunile individului, gândirea socială a individului şi instituţiile ori sistemul politic Încă de la început toate aceste analize comparative au fost realizate prin utilizarea mecanismului determinismului social Drept urmare se conturează ideea legăturilor complexe, dublu implicative: individul gândeşte politic în funcţie de modalităţile în care trăieşte din punct de vedere social, dar şi caracteristicile sociale determină (abordare neohegeliană) preferinţele politice (McPhee 1988) Alţi sociologi politici – Key şi Munger (1959) - au susţinut faptul că nu există nici o corespondenţă directă între caracteristicile sociale şi preferinţele politice „definite în funcţie de interesele individuale”(Godin, Klingermann 2005:209), atrăgând atenţia asupra circumstanţelor şi contextelor sociale care sunt mult mai importante în ceea ce priveşte exprimarea preferinţelor politice În sinteză sunt necesare cunoaşterea contextului politic şi social în care cetăţeanul este inclus, doar contextele sociale au efecte asupra politicului „pentru că ele influenţează probabilitatea interacţiunilor sociale între grupuri şi în interiorul acestora, afectând astfel fluxul informaţiei relevante politic În consecinţă, contextele sociale sunt cel mai bine definite în termenii compoziţiei sociale (Eulau, 1986), şi în acest sens un context poate fi înţeles drept compoziţia socială a unui mediu”(Godin, Klingermann 2005:210) Prin structuri exemplificative poate fi relaţionat cu noţiunea de context social orice tip de mediu – de la o unitate statală până la o regiune, de la o provincie până la un tip de biserică, de la un oraş determinat până la un club sau asociaţie ş a Din perspectiva sociologiei politice s-a pus întrebarea dacă aceste medii, aceste contexte sociale determină autoagregarea şi autoselecţia 24 Revista de Administraţie Publică şi Politici Sociale individuală sau dimpotrivă? Adică, dacă oamenii devin liberali, social-democraţi, catolici, protestanţi, educaţi sau needucaţi din cauza contextului social sau devin aşa din motive independente de mediu şi de context S-a observat faptul că, în general, cu cât mediile sunt mai mari – p rin raportare la nivel statal sau regional, cu atât problema autoselecţiei şi autoagregării este mai mică şi invers – cu cât mediul şi contextul social este mai mic cu atât poate să funcţioneze problema autoselecţiei şi autoagregării mai bine Deşi, în general, indivizii nu ajung să îşi aleagă statul, regiunea ori judeţul în care îşi stabilesc domiciliul şi reşedinţa în funcţie de criterii care sunt semnificative din punct de vedere politic (Erikson, Wright, McIver 1993), ci utilizează, de regulă, alte criterii Un alt mecanism explicativ al influenţelor contextuale asupra comportamentului individului îl constituie ideea reţelelor sociale În mod sintetic reţelele sociale sunt articulaţii artificiale construite de către indivizi ca efect al alegerilor pe care au ajuns să le materializeze Mediul social, în general, şi mediul politic în special sunt greu de controlat de către indivizi Însă contactele şi reţelele sociale pe care fiecare om le realizează cu alţii sunt uşor de perceput Există şi în acest caz o determinare care vizează faptul că reţelele sociale posibile sunt un efect al constrângerilor mediului social, care le condiţionează dezvoltarea şi manifestarea Această idee a apărut încă de la început în domeniul sociologiei, odată cu regula lui E Durkheim care arăta că faptele sociale constrâng indivizii Iar mediul social este un construct al faptelor sociale Studiile anglo-saxone au ajuns să studieze problema reţelelor sociale sub forma unor modele tip, ale unor patternuri ale minorităţilor sociale şi naţionale care sunt cele mai reprezentative grupuri relativ omogene la scară generală În concluzie: - reţelele sociale apar la intersecţia constrângerilor mediului social cu preferinţele individuale ale indivizilor reprezentativi pentru un grup anume, - reţelele sociale apar prin desfăşurarea lor temporală ceea ce arată că se construiesc după un interval temporal decizional Indivizii trebuie să fie pregătiţi să primească elementele de noutate sau de schimbare, - reţelele sociale apar în condiţiile în care indivizii au legături repetate cu anumite contexte şi cu sursele de informare, ei nu acceptă imediat o informaţie politică nouă cu care sunt în dezacord, dar nici nu pot să o suprime în totalitate, - reţelele sociale apar şi ca efect al informaţiilor politice distorsionate - care nu sunt obiective, deoarece acestea care acţionează în manieră simplă şi eficientă asupra intelectului uman - reţelele sociale se bazează la nivel cognitiv pe cultura politică implementată în societatea respectivă, dezvăluindu-se faptul că ele sunt cumva preexistente şi predeterminate intenţional, 25 Regis Roman Premise paradigmatice ale acţiunii ştiinţelor admi nist rative aplicate în cadrul societăţii occidentale: cultură şi ordine parti cipativă - reţelele sociale pot fi calculate probabilistic prin analiza factorilor externi, constrângători, existenţi în cadrul societăţii şi prin înţelegerea factorilor interni, mobilizatori la nivel individual CONCLUZII În concluzie, sociologia politică a propus prin studiile sale şi o analiză a modalităţilor şi modelelor de influenţare ale structurii sociale şi politice a individului Curentul individualismului metodologic este cel care pune în centrul cercetărilor sale individul într-un complex de situaţii, de oportunităţi sau constrângeri în urma cărora se dezvoltă interacţiunile sociale şi care au consecinţe asupra modalităţilor de percepere a informaţiilor şi a realizării alegerilor politice Fiindcă actorul individual este plasat în centrul analizelor, a acţiunilor şi interacţiunilor sociale sociologia politică utilizează argumente multiple care privesc teoria alegerilor raţionale ori care reclamă apelul la psihologia comportamentală şi cognitivă De exemplu R Boudon „prezintă un model microsociologic care plasează un actor (mai mult sau mai puţin) raţional în cadrul unui set de constrângeri macrosociologice”(Goodin, Klingermann 2005:216) Ori modelele socializării familiei – Jennings şi Niemi sunt semnificative pentru a înţelege preferinţele politice manifestate din cauza statutului familiei care se autodefineşte printr-un grad de coeziune ridicat Totodată modelele coeziunilor sociale ale lui Burt şi Kratz care analizează metodele prin care „influenţa socială în politică are loc între oameni cu un respect reciproc ridicat şi care împărtăşesc acelaşi climat de opinie normativ… cetăţenii au mai multe şanse să-i influenţeze pe alţii dacă au o opinie foarte favorabilă unii despre alţii, atât ca prieteni, cât şi ca surse de informaţii politice”(Goodin, Klingermann 2005) BIBLIOGRAFIE ARON, Raymond, Democraţie şi totalitarism, Editura All Educational, Bucureşti, 2001 DAHL, R A , A Preface to Economic Democracy, Polity Press, Cambridge, 1985 DIAMOND, Larry, CHU, Yun-han, PLATTNER, Marc F , TIEN, Hung-mao, (coord ), Cum se consolidează democraţia, Editura Polirom, Iaşi, 2004 ERIKSON, R S , WRIGHT, G C , Mciver, J P , Statehouse Democracy: Public Opinion and Policy in the American States, Cambridge University Press, New York, 1993 FISICHELLA, D , (ed ), La rappresentanza politica, Giuffré, Milano, 1983 26 Revista de Administraţie Publică şi Politici Sociale GOODIN, Robert E , KLINGEMANN, Hans-Dieter, (coord ), Manual de ştiinţă politică, Editura Polirom, Iaşi, 2005 LIJPHART, Arend, Modele ale democraţiei, Editura Polirom, Iaşi, 2006 MAYNZ, R , Sociologia dell'administrazione pubblica, Il Mulino, Bologna, 1982 MCPHEE, W N , (ed ), Formal Theories of Mass Behavoir, Free Press, New York, 1988 PENNOCK, J R , CHAPMAN, J W , (eds ), Representation , Atherton Press, New York, 1968 ROMAN, Regis Elemente de istorie şi sociologiei politică, Ed Canonica, Cluj-Napoca, 2010 WEBER, M , Etica protestantă şi spiritul capitalismului, Editura Incitatus, Bucureşti, 2003 WEBER, M , Teorie şi metodă în ştiinţele culturii, Editura Polirom, Iaşi, 2001 27